ປະຊາຄົມຊາວຫວຽດນາມອາໄສຢູ່ຝຣັ່ງຕ້ອນຮັບບຸນປີໃໝ່ປະຈຳຊາດປີລະກາ 2017 ຢ່າງຟົດຟື້ນ
ການສະແດງສິລະປະທີ່ລາຍການ
ລາຍການຕ້ອນຮັບບຸນປີໃໝ່ປະຈຳຊາດປີລະກາ 2017 ຢູ່ຝຣັ່ງ ໄດ້ຮັບການຈັດຕັ້ງດ້ວຍຫຼາຍເຫດການທີ່ຟົດຟື້ນ. ວັນທີ 4/2, ຢູ່ຫໍວັດທະນະທຳ Baltard, ເຂດຊານນະຄອນ ປາຣີ, ໄດ້ຈັດຕັ້ງບຸນເຕັດວົງຄະນະຍາດ ໂດຍສະມາຄົມຊາວ ຫວຽດນາມ ຢູ່ ຝຣັ່ງ ສົມທົບກັບສູນວັດທະນະທຳ ຫວຽດນາມ ຈັດຕັ້ງ. ລາຍການບຸນເຕັດວົງຄະນະຍາດແມ່ນງານບຸນດ້ວຍບັນດາການເຄື່ອນໄຫວສີລະປະ ແລະ ງານບຸນທີ່ຟົດຟຶ້ນ, ມ່ວນຊື່ນ, ເຮັດໃຫ້ຊາວ ຫວຽດນາມ ທຸກຄົນທີ່ເຂົ້າຮ່ວມງານບຸນລ້ວນແຕ່ຮູ້ສຶກໄດ້ສີສັນຂອງບຸນເຕັດຂອງ ຫວຽດນາມ. ກ່າວຄຳເຫັນທີ່ພິທີ, ທ່ານ ໂງກິມຮູ່ງ, ປະທານສະມາຄົມຊາວ ຫວຽດນາມ ຢູ່ ຝຣັ່ງ (UGVF), ໄດ້ທົບທວນຄືນບັນດາການເຄື່ອນໄຫວມຸ່ງກົກເຄົ້າເຫງົ້າກໍຂອງປະຊາຄົມຊາວ ຫວຽດນາມ ຢູ່ ຝຣັ່ງ ທີ່ໄດ້ຮັບການສະແດງອອກຜ່ານບັນດາການເຄື່ອນໄຫວຮັກສາສີສັນວັດທະນະທຳຂອງຊາດຄື: ຈັດຕັ້ງຊຸດຮຽນພາສາ ຫວຽດ ແລະ ດົນຕີພື້ນເມືອງໃຫ້ລູກຫຼານ, ສະໜັບສະໜູນພໍ່ແມ່ປະຊາຊົນຢູ່ບັນດາເຂດປະສົບກັບຄວາມຫຍຸ້ງຍາກ ແລະ ຜູ້ປະສົບກັບຄວາມຫຍຸ້ງຍາກໃນເຂດນ້ຳຖ້ວມພາກກາງ ຫວຽດນາມ, ບັນດາການເຄື່ອນໄຫວປະກອບສ່ວນເຂົ້າການຕໍ່ສູ້ປົກປັກຮັກສາອະທິປະໄຕທະເລ, ໝູ່ເກາະ. ເນື່ອງໃນໂອກາດນີ້, ບັນດາສະມາຄົມຂອງ ຫວຽດນາມ ແລະ ຝຣັ່ງ ມີການພົບປະແລກປ່ຽນຢ່າງສະໜິດສະໜົມເພື່ອແນໃສ່ປະກອບສ່ວນແທດຈິງເຂົ້າໃນການພົວພັນມິດຕະພາບ ຝຣັ່ງ - ຫວຽດນາມ, ພ້ອມທັງສ້າງການພົວພັນລະຫວ່າງ 2 ປະເທດໃຫ້ນັບມື້ນັບສະໜິດຕິດພັນກ່ວາອີກ.
(ແຫຼ່ງຄັດຈາກ VOV)